The Marvels

Το The Marvels είναι μια επερχόμενη αμερικανική υπερηρωική ταινία, που βασίζεται στους χαρακτήρες Κάρολ Ντάνβερς / Captain Marvel, Μόνικα Ραμπό, και Καμάλα Καν / Ms. Marvel των Marvel Comics. Η παραγωγή έγινε από την Marvel Studios και η διανομή έγινε από την Walt Disney Studios Motion Pictures, πρόκειται να είναι η συνέχεια του Captain Marvel (2019), η συνέχεια της σειράς Disney+ Ms. Marvel (2022) και η 33η ταινία στο Κινηματογραφικό Σύμπαν της Marvel (MCU). Η ταινία σκηνοθετήθηκε από τη Νία Ντακόστα σε σενάριο της Μέγκαν Μακντόνελ και την Ελίσα Καράσικ. Πρωταγωνιστούν η Μπρι Λάρσον ως Κάρολ Ντένβερς, Τιόνα Πάρις ως Μόνικα Ραμπό, και η Ιμάν Βελάνι ως Καμάλα Καν, μαζί με τους Ζάουι Άστον, Παρκ Σέο-τζουν, και Σάμιουελ Λ. Τζάκσον. Στην ταινία, η Ντάνβερς, η Ραμπό, και η Καμάλα συνεργάζονται αφού αρχίζουν να τηλεμεταφέρονται η μία στην θέση της άλλης όταν χρησιμοποιούν τις δυνάμεις τους.

Η Marvel Studios επιβεβαίωσε τα σχέδιά της να κάνει μία συνέχεια του Captain Marvel τον Ιούλιο του 2019. Η ανάπτυξη ξεκίνησε τον Ιανουάριο του 2020 με την Μακντόνελ να προσλαμβάνεται αφότου δούλεψε στην τηλεοπτική μίνι σειρά WandaVision. Η Λάρσον υπέγραψε συμβόλαιο για να επιστρέψει και η ΝταΚόστα επιλέχθηκε εκείνον τον Αύγουστο. Τον Δεκέμβριο, επιβεβαιώθηκε πως η Πάρις θα επαναλάμβανε τον ρόλο της από το WandaVision μαζί με την Βελάνι η οποία θα επέστρεφε από το Ms. Marvel. Τα γυρίσματα της δεύτερης ενότητας ξεκίνησαν στα μέσα Απριλίου 2021 στο Νιου Τζέρσεϊ, με τον τίτλο—που αναφέρεται στους τρεις χαρακτήρες και τις παρόμοιες ικανότητές τους—να αποκαλύπτεται στις αρχές Μαΐου. Η κύρια φωτογράφιση ξεκίνησε στις αρχές Αυγούστου 2021 και ολοκληρώθηκε στα μέσα Μαΐου 2022, στα Pinewood Studios στο Μπάκιγχαμσιρ και στα Longcross Studios στο Σάρρεϋ της Αγγλίας, καθώς και στο Λος Άντζελες. Η συμμετοχή της Καράσικ αποκαλύφθηκε κατά την διάρκεια της μετα-παραγωγής.

Το The Marvels έχει προγραμματιστεί να κυκλοφορήσει στις Ηνωμένες Πολιτείες στις 10 Νοεμβρίου 2023, ως μέρος της Φάσης Πέντε του MCU.

Σύνοψη 
Καθώς ερευνούσε μια σκουλυκότρυπα που προκλήθηκε από τους Κρι, η δυνάμεις της Μόνικα Ραμπό συνδέονται με αυτές της Καμάλα Καν και της Κάρολ Ντάνβερς. Οι τρεις τους συνεργάζονται για να ανακαλύψουν γιατί αλλάζει η θέση τους κάθε φορά που μία από αυτές χρησιμοποιεί τις δυνάμεις της.

Παραπομπές

Επερχόμενες ταινίες
Ταινίες του 2023
Αγγλόφωνες ταινίες
Αμερικανικές ταινίες
Ταινίες σίκουελ
Αμερικανικές ταινίες δράσης
Αμερικανικές ταινίες δράσης - επιστημονικής φαντασίας
Captain Marvel (σειρά ταινιών)
Ταινίες γυρισμένες στο Λος Άντζελες
Ταινίες γυρισμένες στο Νιου Τζέρσεϊ
Ταινίες γυρισμένες στην Ιταλία
Ταινίες βασισμένες σε κόμικς της Marvel
Ταινίες της Πέμπτης Φάσης του Κινηματογραφικού Σύμπαντος της Marvel
Crossover ταινίες με υπερήρωες
Επερχόμενες ταινίες σίκουελ
Ταινίες γυρισμένες στα Longcross Studios